એ જ રીતે મનસાએ પોતાના પતિ જરત્કારુને પતિવ્રતાનાં લક્ષણો કહ્યાં હતાં. મનસાએ કહ્યું કે, ‘પતિવ્રતાઓ માટે પતિ સેંકડો પુત્રોથી પણ અધિક હોય છે. સ્ત્રીઓને પતિ સૌથી પ્રિય હોય છે. તેથી વિદ્વાન તેને સ્ત્રીઓનો પ્રિય કહે છે. જે રીતે એક પુત્રવાળાનું મન પુત્રમાં, વૈષ્ણવોનું ભગવાનમાં, એક નેત્રવાળાનું નેત્રમાં, તરસ્યાનું જળમાં, ભૂખ્યાનું અન્નમાં, કામીનું સ્ત્રીમાં, બીજાના ધનમાં ચોરોનું, શાસ્ત્રમાં વિદ્વાનોનું અને વ્યાપારમાં વાણિયાઓનું મન લાગેલું રહે છે એ જ રીતે પતિવ્રતા સ્ત્રીઓનું મન પોતાના પતિમાં લાગેલું રહે છે.